proxectonos/corpus_dominio_legal_administrativo_tmp huggingface dataset:
DELEGACIÓN PARA CELEBRACIÓN DE MATRIMONIO CIVIL NO GROVE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 20/10/2023)

Expte. nº: 2703/2023 Asunto: Delegación especial para a celebración de MATRIMONIO CIVIL de Alessia Segurola Stoyko e Beth Santor Villarraso. Vista a solicitude de Alessia Segurola Stoyko e Beth Santor Villarraso de data 12/09/2023, expoñendo que desexan contraer matrimonio neste municipio o día 21 de outubro do 2023 ás 12:30 horas no municipio do Grove, así como que o dito acto sexa oficiado polo concelleiro D. Santiago Mariño Couto. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, PRIMEIRO.— Delegar no concelleiro D. Santiago Mariño Couto, todas as facultades que o ordenamento xurídico atribúe á Alcaldía en relación á celebración da voda civil entre Alessia Segurola Stoyko e Beth Santor Villarraso, que terá lugar o 21 de outubro de 2023, ás 12:30 h., no termo municipal do Grove. SEGUNDO.— A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.— Notificar esta resolución aos interesados e ao concelleiro para o seu coñecemento aos efectos oportunos. CUARTO.— Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretaria acctal da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente.
APROBACIÓN DEFINITIVA MODIFICACIÓN DE CREDITO CE-01-2023
ADMINISTRACIÓN LOCAL — Municipal — Pazos de Borbén (Presupostos e cadros de persoal, 18/12/2023)

Transcorrido o prazo de exposición regulamentario (BOP nº 223, do 20 de novembro do 2023), de acordo co preceptuado no RDLex.2/2004, do 05 de marzo, polo que se aproba o Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 1/2023, aprobado polo Pleno en sesión extraordinaria urxente do 16 de novembro do 2023; e unha vez incluída a devandita modificación, disponse a súa publicación no BOP. O resumo por capítulos do orzamento municipal vixente, unha vez incorporada a modificación, queda como se recolle a continuación. Contra a devandita aprobación, poderán os interesados interpor, se así o estiman, directamente recurso contencioso-administrativo, na forma e prazos establecidos nos artigos 25 e seguintes da Lei 29/1998, de 13 de xullo, reguladora da xurisdición contencioso-administrativa, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Pazos de Borbén, o Alcalde. Documento asinado dixitalmente á marxe.
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES (IBI)
ADMINISTRACIÓN LOCAL — Municipal — Rosal, O (Ordenanzas e Regulamentos, 31/10/2023)

Expediente: 1677/2023 Asunto: MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES (IBI) O Pleno da Corporación, en sesión ordinaria celebrada en data 25/10/2023, acordou a aprobación provisional da modificación da ordenanza fiscal que se relaciona: En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ao público o expediente, polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, podendo ser consultalo nas dependencias municipais e na sede electrónica do Concello, para que os interesados poidan examinalo e presentar as reclamacións que estimen oportunas. De non formularse estas, entenderase automaticamente elevado a definitivo dito acordo de aprobación provisional, en virtude do disposto polo artigo 17 do referido Texto Refundido. No Rosal, A ALCALDESA. Asdo. Ánxela Fernández Callís.
MODIFICACIÓN DE CRÉDITOS Nº 9/2023
ADMINISTRACIÓN LOCAL — Municipal — Moraña (Presupostos e cadros de persoal, 08/02/2023)

Aprobado inicialmente o expediente de modificación de créditos n.º 9/2023, por un importe de DOUSCENTOS SESENTA MIL (260.000,00) euros, financiado con cargo ao remanente líquido de tesourería, por acordo do Pleno de data 02-02-2023, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición daspersoas interesadasna sede electrónica desta entidade [http://morana.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito acordo. Moraña, 3 de febreiro de 2023 Alcalde José Cela Camiño
APROBACIÓN DE PADRÓN FISCAL DO SERVIZO DE AXUDA NO FOGAR, CORRESPONDENTE AO MES DE DECEMBRO DE 2022
ADMINISTRACIÓN LOCAL — Municipal — Agolada (Recadación, 07/02/2023)

Por Resolución de Alcaldía de data 30 de XANEIRO de 2023, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de DECEMBRO do 2022. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada, 31 de xaneiro do 2022.- O Alcalde, Luís Calvo Miguélez.
PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DOS SERVIZOS DE AXUDA NO FOGAR NA MODALIDADE DE LIBRE CONCORRENCIA, MES DE FEBREIRO. CONCELLO DA GUARDA
ADMINISTRACIÓN LOCAL — Municipal — Guarda, A (Recadación, 02/06/2023)

A Presidencia desta Corporación, mediante resolución núm.2023-0799, de 25 de maio de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de febreiro do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de febreiro do exercicio tributario 2023 do Concello da Guarda será do día 8 de xuño ao día 8 de agosto de 2023, ámbalas dúas datas inclusive. A data de cargo en conta dos recibos domiciliados será o día 30 de xuño de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE MODIFICACIÓN DE CRÉDITOS-SUPLEMENTO DE CRÉDITO Nº6-P/2023
ADMINISTRACIÓN LOCAL — Municipal — Lalín (Presupostos e cadros de persoal, 30/08/2023)

O Pleno da Corporación do Concello de Lalín, en sesión ordinaria celebrada o día 25 de agosto de 2023, aprobou provisionalmente os seguintes expedientes de modificación de créditos dentro do vixente orzamento municipal para o 2023: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 25 de agosto de 2023 A Concelleira de Facenda Mª Paz Pérez Asorey Documento asinado dixitalmente
PUBLICACIÓN DEFINITIVA MODIFICACIÓN ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS.
ADMINISTRACIÓN LOCAL — Municipal — Grove, O (Ordenanzas e Regulamentos, 29/12/2023)

De conformidade co establecido no artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das facendas locais, finalizado o período de exposición pública sen presentarse reclamación ningunha, enténdese definitivamente adoptado o acordo do Pleno do concello de data 30.10.2023, de aprobación provisional da modificación da Ordenanza fiscal reguladora do imposto sobre construcións, instalacións e obras (ICIO) no que respecta ao artigo 4 (tipo de gravame) e que foi publicado no Boletín Oficial da Provincia de Pontevedra o 08/11/2023 (BOPPO nº215), procedéndose segundo o disposto no artigo 17.4 do devandito texto legal, á publicación do acordo automaticamente elevado a definitivo. O tipo de gravame para aplicarlle á base impoñible para a obtención da cota será do 3%. A presente modificación da ordenanza fiscal, aprobada polo Pleno da corporación local, entrará en vigor unha vez publicada integramente no Boletín Oficial da Provincia, e permanecerá vixente ata a súa modificación ou derrogación expresa. O Alcalde: Jose Cacabelos Rico.
DESIGNACIÓN TENENTES DE ALCALDE
ADMINISTRACIÓN LOCAL — Municipal — Portas (Outros documentos, notificacións e informacións públicas, 28/06/2023)

Por Resolución de Alcaldía de data 20 de xuño de 2023, foron nomeados os seguintes Tenentes de Alcalde: 1º Tenente de Alcalde, Alfonso Vázquez Reboredo 2º Tenente de Alcalde, María Jesús Fontán Rodríguez 3º Tenente de Alcalde, Ana María Peña Maquieira O que se publica a efectos do disposto en de o artigo 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. Portas, o Alcalde, Ricardo Martínez Chantada DOCUMENTO ASINADO ELECTRONICAMENTE
APROBACIÓN INICIAL E EXPOSICIÓN PÚBLICA DO EXPEDIENTE DE CRÉDITO EXTRAORDINARIO 1-A-2023
ADMINISTRACIÓN LOCAL — Municipal — Estrada, A (Presupostos e cadros de persoal, 13/08/2023)

O Pleno da Corporación, en sesión ordinaria celebrada o 3-8-2023, aprobou con carácter provisional a modificación de crédito nº 45/2023, na modalidade de crédito extraordinario nº 1/A/2023, financiada mediante baixas de crédito, e o Anexo de subvencións nominativas do exercicio 2023. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia e Anexo de subvencións nominativas, entenderanse aprobados con carácter definitivo. A Estrada, 7 de agosto de 2023. O ALCALDE ACCTAL., DOCUMENTO ASINADO DIXITALMENTE AO MARXE
APROBACIÓN DEFINITIVA DA MODIFICACIÓN GLOBAL DESTINADA Á ASIGNACIÓN DE GRATIFICACIÓNS DO PERSOAL FUNCIONARO DENTRO DOS LIMITES MÁXIMOS SINALADOS NO ARTIGO 7.2. C DO RD 861/1990
ADMINISTRACIÓN LOCAL — Municipal — Porriño, O (Presupostos e cadros de persoal, 17/04/2023)

O pleno do Concello do Porriño, reunido en sesión extraordinaria celebrada o 09/03/2023 prestou a súa aprobación inicial ao expediente de modificación da cantidade global destinada a asignación de gratificacións ao persoal funcionario dentro dos límites máximos sinalados no artigo 7.2. c) do Real Decreto 861/1986. Este expediente, tras ser publicado no BOPPO n.º 52, de data 15/03/2023, someteuse a información pública polo prazo de 15 días hábiles, rematando este prazo o día 05/04/2023, sen que se presentasen reclamacións ao respecto, tal e como certifica o secretario xeral deste concello o día 10/04/2023, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada. A cantidade global destinada a gratificacións do persoal é a que segue: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado Real Decreto (RD 500/1990). Documento asinado dixitalmente na marxe co código de identificación de sinaturÇa electrónica expresado, no lugar e na data indicados.
APROBACIÓN, EXPOSICIÓN AO PÚBLICO E COBRANZA DO PADRÓN DO PREZO PÚBLICO DA ESCOLA DE MÚSICA 3º TRIMESTRE CURSO 2022-2023
ADMINISTRACIÓN LOCAL — Municipal — Cangas (Recadación, 15/03/2023)

A ALCALDÍA-PRESIDENCIA, mediante Resolución de data 7 de marzo de 2023, PRIMEIRO: Aprobar a lista cobratoria do prezo público por impartición de cursos na Escola Municipal de Música correspondente ó 3º trimestre do curso 2022-2023 (3º prazo) ao abeiro do establecido na Ordenanza reguladora dos Prezos Públicos por impartición de Cursos do Concello de Cangas. SEGUNDO: Establécese o período voluntario de cobranza entre os días 3 de abril e 2 de xuño de 2023. O cargo en conta dos recibos domiciliados será o día 5 de abril de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
CAMBIO DO SISTEMA DE XESTIÓN UBANÍSTICA DO POLÍGONO ÚNICO DO SECTOR SURBZ T-02, PASANDO DO SISTEMA DE COMPENSACIÓN AO SISTEMA DE CONCERTO
ADMINISTRACIÓN LOCAL — Municipal — Ponteareas (Urbanismo e Patrimonio, 21/11/2023)

Expte: 6213/2022. Asunto: Cambio do sistema de xestión urbanística do polígono único do sector SURBZ T-02, pasando do sistema de compensación ao sistema de concerto. Faise público, para xeral coñecemento, que a Xunta de Goberno Local, en sesión levada a cabo o día 31 de outubro de 2023, acordou: Primeiro.— Ter por desistida a Entidade Mercantil Cecosa Hipermercados, S. A. do sistema de Compensación para o desenvolvemento urbanístico do polígono único do sector SURBZ T-02 ao optar esta polo cambio de sistema, pasando ao sistema de Concerto por ter alcanzado a condición de propietario único dos terreos incluídos no devandito polígono, procedendo, en consecuencia, ao arquivo do expediente de compensación. Esta decisión debe ser obxecto de notificación con expresión dos correspondentes recursos por canto é un acto administrativo que pon fin a vía administrativa. Segundo.— Someter a información pública polo prazo dun mes o cambio de sistema para a execución do polígono único do sector SURBZ T-02, pasando do sistema de compensación ao sistema de Concerto, así como tamén a aprobación inicial do Proxecto de Equidistribución do indicado sector, mediante anuncio publicado no Boletín Oficial da Provincia de Pontevedra o cal será costeado pola promotora. A Resolución e o expediente estará, ademais, a disposición dos interesados na sede electrónica deste Concello [ http://ponteareas.sedelectronica. gal ]. Terceiro.— Notificar a presente Resolución de forma individual ao único propietario, a Consellería de Mobilidade e Infraestructuras, Axencia de Infraestructuras e titulares de cargas e gravames afectados pola equidistribución dereitos de contido patrimonial en parcelas que integren o polígono, cuxos datos persoais figuran relacionados no apartado quinto da fundamentación xurídica do informe proposta da Asesoría Xurídica a fin de que, polo prazo dun mes, formulen as alegacións pertinentes sobre o cambio de sistema de execución e sobre o Proxecto de Equidistribución. Cuarto.— Concluídos os anteriores trámites e previo informe dos Servizos Técnicos Municipais e de Asesoría darase conta de todo o actuado a Xunta de Goberno, para que resolva o que estime axeitado. A alcaldesa, María Nava Castro Domínguez. (Documento asinado electronicamente)
TAXA SAF MAIO 2023
ADMINISTRACIÓN LOCAL — Municipal — Estrada, A (Recadación, 08/08/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 31/7/23 ao 31/9/23, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente na marxe)
NOMEAMENTO DOS MEMBROS E CONCELLEIRO SECRETARIO DA XUNTA DE GOBERNO LOCAL.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/06/2023)

Texto do Decreto da Alcaldía de data 17.06.2023: “A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. A Xunta de Goberno Local do Concello de Pontevedra está integrada polo Alcalde e un número non superior ao terzo do número legal dos que compoñen o Pleno, dos cales como máximo un terzo poden ter a condición de non concelleiros (artigos 126.2 da Lei 7/1985 e 20 do Regulamento orgánico do goberno e da administración do Concello de Pontevedra). O nomeamento dos membros da Xunta de Goberno Local do Concello de Pontevedra correspóndelle de forma libre ao Alcalde de conformidade co artigo 126.2 da Lei 7/1985 así como artigo 20 do Regulamento orgánico do goberno e da administración do Concello de Pontevedra. A secretaría da Xunta de Goberno Local correspóndelle a un concelleiro ou concelleira entre os membros da Xunta de Goberno Local segundo o establecido no artigo 126.4 da Lei 7/1985 e artigo 20.3 do Regulamento orgánico do goberno e da administración do Concello de Pontevedra. Así mesmo, neste último artigo prevese a designación dun substituto/a para os casos de ausencia, abstención ou enfermidade do concelleiro/a-secretario/a. Por outra banda, o Pleno a través do Regulamento orgánico do goberno e da administración do Concello de Pontevedra, de conformidade co artigo 211 da Lei 5/1997, fixou no seu artigo 23.6 a periodicidade das sesións da Xunta de Goberno Local con carácter semanal. A vista do exposto, en exercicio das facultades que me confire a lexislación vixente, RESOLVO: Primeiro.- Nomear membros da Xunta de Goberno Local do Concello de Pontevedra ós/ás seguintes concelleiros/as: Segundo.- Nomear ó concelleiro membro da Xunta de Goberno Local do Concello de Pontevedra Esther Begoña Leturia Marejil como secretario/a da Xunta de Goberno Local do Concello de Pontevedra, quen asumirá as funcións establecidas no artigo 126 da Lei 7/1985 e no Regulamento orgánico do goberno e da administración municipal do Concello de Pontevedra. Terceiro.- Nos supostos de ausencia, abstención ou enfermidade do concelleiro/a secretario/a será substituído/a polos/as concelleiros/as que se indican pola seguinte orde: Cuarto.- Notifíquese, persoalmente, este Decreto aos concelleiros e concelleiras nomeados e dese conta da mesma ao Pleno da Corporación na primeira sesión que celebre, e publíquese no Boletín Oficial da Provincia, sen prexuízo da súa efectividade desde o día da data.” O que se fai público para xeral coñecemento e efectos,. Pontevedra na data da sinatura electrónica.
ELEVACIÓN A DEFINITIVO DO ACORDO DE MODIFICACIÓN DE CRÉDITO 11/2023 (2 CEXT-SUP/2023) MEDIANTE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Pontevedra (Presupostos e cadros de persoal, 24/11/2023)

Ref.: 2023/MODORZA/000011 EXPDTE: EXPEDIENTE DE MODIFICACIÓN DE CRÉDITO 11/2023 (2 CEXT-SUP/2023) MEDIANTE CRÉDITO EXTRAORDINARIO E SUPLEMENTO DE CRÉDITO TRÁMITE: ANUNCIO DE ELEVACIÓN A DEFINITIVO DE ACORDO DE APROBACIÓN INICIAL O Pleno da Corporación na sesión ordinaria celebrada o día 23.10.2023, aprobou inicialmente o expediente de modificación de crédito nº 11/2023 (2 CEXT-SUP/2023), mediante CRÉDITO EXTRAORDINARIO E SUPLEMENTO DE CRÉDITO POR UN IMPORTE DE CATRO MILLÓNS CENTO CORENTA E CATRO MIL NOVECENTOS TRINTA E UN EUROS CON CORENTA CÉNTIMOS (4.144.931,40 €). Ao non presentarse ningunha reclamación durante o período de exposición ao público (o anuncio de aprobación inicial foi publicado no BOP nº 208 de 27.10.2023, así como na sede electrónica e taboleiro electrónico), e de conformidade co establecido no artigo 169.1 e 177.2 do Texto refundido da Lei reguladora de facendas locais (Real decreto lexislativo 2/2004), así como nos artigos 20 e 38.2 (créditos extraordinarios e suplementos de crédito) do Real decreto 500/1990, do 20 de abril, queda elevado a definitivo o devandito acordo de aprobación inicial, como se sinalaba nos anuncios previos. Así mesmo e segundo os devanditos preceptos, faise público que o importe total do Orzamento do Concello consolidado é de 119.572.267,42 € no estado de gastos e 131.251.192,91 € no estado de ingresos, sendo o novo importe por capítulos o seguinte: De conformidade co previsto no artigo 8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998, do 13 de xullo, reguladora da xurisdición contencioso-administrativa). Isto sen prexuízo de interpor outro recurso que se estime polo interesado e sexa procedente. O que se fai público en exercicio das funcións conferidas a esta Secretaría polo artigo 122.5. d) da Lei 7/1985, e 47 e) e 114.7 do Regulamento Orgánico do Pleno. Pontevedra, na data da sinatura electrónica. O Secretario xeral do Pleno.
APROBACIÓN INICIAL MODIFICACIÓN INVENTARIO DE BENS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 05/04/2023)

O pleno do Concello de Cerdedo-Cotobade en sesión ordinaria de data 30/03/2023, aprobou por unanimidade dos seus membros, a rectificación do Inventario municipal de bens e dereitos ano 2023 pertencentes ao Municipio. O importe das altas, e variacións patrimoniais producidas ascende a un total de: 242.437,89 euros. Exponse ao público o expediente por un prazo de 20 días hábiles no taboleiro de edictos do Concello e no BOP de Pontevedra, para que no seu caso sexan presentadas alegacións ou reclamacións. No caso de que non se presenten alegacións ou reclamacións, entenderase elevada a definitiva a rectificación do inventario. O expediente poderá examinarse na Planta 1ª da Casa do Concello, sito en Chan 11, Carballedo, en horario de 09:00 a 14:00 horas de luns a venres. En Cerdedo-Cotobade O alcalde, Jorge Cubela López Documento asinado dixitalmente á marxe
APROBACIÓN INICIAL DA ORDENANZA MUNICIPAL REGULADORA DO PREZO PÚBLICO POLA PRESTACIÓN DO SERVIZO DE LIMPEZA DE POZOS NEGROS E FOSAS SÉPTICAS
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 19/10/2023)

O Pleno deste Concello, na súa sesión ordinaria do 11 de outubro de 2023, adoptou acordo de aprobación inicial da Ordenanza reguladora do do prezo público polo prestación do servizo de limpeza de pozos negros e fosas sépticas. Os interesados poderán examinar o expediente e presentar as reclamacións que estimen oportunas dentro do prazo de 30 días hábiles, contados a partir do seguinte a esta publicación no Boletín Oficial da Provincia. De non se presentar reclamacións neste prazo, entenderase definitivamente aprobado o devandito acordo. O Alcalde, Andrés Díaz Sobral. Documento asinado electronicamente ao marxe.
CONVOCATORIA PROCESOS SELECTIVOS PARA A CONSTITUCIÓN DE BOLSAS DE TRABALLO DE CARÁCTER TEMPORAL, DE OFICIAL ELECTRICISTA, OFICIAL CONDUTOR/A E OPERARIO/A DE MEDIO AMBIENTE
ADMINISTRACIÓN LOCAL — Municipal — Redondela (Bolsas de emprego, 10/03/2023)

A alcaldesa ditou as Resolucións núm.: 2023-0475, núm.: 2023-0470, e núm.: 2023-0469, con data de 24/02/2023, polas que aproba as bases que rexerán as bolsas de traballo, de carácter temporal, de OFICIAL ELECTRICISTA (Subgrupo C2-Persoal funcionario e Grupo IV-Persoal laboral), de OFICIAL CONDUTOR/A (Persoal Laboral, Grupo VI) e de OPERARIO/A DE MEDIO AMBIENTE (Persoal Laboral, Grupo V), mediante concurso-oposición libre. As persoas que desexen participar nestes procesos selectivos deberán presentar unha instancia cuxo modelo se facilitará no rexistro xeral, na sede electrónica ou páxina web do Concello de Redondela (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico. A presentación de solicitudes poderá facerse no rexistro xeral ou na sede electrónica do Concello de Redondela ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 10 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 24 de febreiro do 2023. A alcaldesa, Digna Rosa Rivas Gómez
EXPOSICIÓN PÚBLICA E COBRANZA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO MES DE AGOSTO RELATIVO AO EXERCIZO 2023
ADMINISTRACIÓN LOCAL — Municipal — Gondomar (Recadación, 27/09/2023)

Por Resolución de alcaldía aprobouse a liquidación correspondente ao prezo público pola prestación do servizo de axuda no fogar do mes de agosto de 2023. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da Provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento executivo, a percepción dos cargos correspondentes e demais conceptos esixibles tal e como se fixan nos artigo 26, 28, e 161 da Lei 58/2003 Xera Tributaria. Contra as débedas consignadas no padrón contributivo e notificada colectivamente mediante este anuncio, os interesados poderán interpor os seguintes recursos: O Alcalde en funcións, William Ivan Zorzano De Moraes. (Asinado dixitalmente en data ao marxe)
MODIFICACIÓN POR TRANSFERENCIA DE CRÉDITO DO PLENO 1/23
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 21/03/2023)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 30 de xaneiro de 2023 aprobou inicialmente a modificación de crédito na modalidade de transferencia de crédito de pleno 1/23. O devandito acordo resulta definitivo ao non ser presentada reclamación algunha. Os Capítulos afectados por tal modificación de crédito do Orzamento Municipal son os seguintes: Estado de gastos: Vilanova de Arousa, á data da sinatura dixital. O Alcalde Gonzalo Durán Hermida
EXPOSICIÓN AO PÚBLICO CONTA XERAL 2022
ADMINISTRACIÓN LOCAL — Municipal — Cañiza, A (Presupostos e cadros de persoal, 26/10/2023)

Unha vez que foi formulada e rendida a Conta Xeral desta Corporación correspondente ao exercicio 2022, e que foi informada favorablemente pola Comisión Especial de Contas que tivo lugar o 23 de outubro de 2023, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza.
DH. V36.3476. SOLICITUDE DE SARVAL BIO-INDUSTRIES NOROESTE, S. A. U. DE MODIFICACIÓN AUTORIZACIÓN VERTIDO, T. M. PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 08/03/2023)

As augas residuais industriais xeradas na limpeza das instalacións e no lavado de contedores e camións (2.803,5 m3/ano), así como as augas residuais de escorrega potencialmente contaminadas xeradas no lavadoiro de camións e na zona na que se localiza a EDAR (624,7 m3/ano), son tratadas nunha EDAR deseñada para un caudal máximo de 26 m3/día (cun réxime de vertido máximo de 6 días á semana) constituída polos seguintes elementos: As augas residuais industriais depuradas vértense na desembocadura do río de Ponte Nova -antes denominado río Ulló- (cunca da ría de Vigo) mediante condución de PVC de 110 mm de diámetro no punto de coordenadas UTM (ETRS89): X=531.789; Y=4.688.989. As augas residuais fecais xeradas nos vestiarios e aseos das instalacións son tratadas nunha fosa séptica de decantación-dixestión con filtro biolóxico de 2.000 L volume total, deseñada para 7 habitantes equivalentes. As augas residuais fecais depuradas vértense por infiltración no terreo (cunca da ría de Vigo) mediante gabia filtrante de 3,25 m de lonxitude no punto de coordenadas UTM (ETRS89): X=531.784; Y=4.689.006. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Pontevedra; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Julian Porrero Golorons (Sinatura dixital)
CONVOCATORIA PROCEDEMENTO DE SELECCIÓN DUN/UNHA TRABALLADOR/A SOCIAL EN RÉXIME DE INTERINIDADE POR ACUMULACIÓN DE TAREFAS E CREACIÓN DUNHA BOLSA DE EMPREGO
ADMINISTRACIÓN LOCAL — Municipal — Silleda (Persoal, oposicións, 19/12/2023)

Convocatoria procedemento de selección dun/ha técnico/a superior, mediante concurso-oposición en réxime de persoal funcionario interino para realizar funcións de TRABALLADOR/A SOCIAL. Con data 01 de decembro de 2023, pola Xunta de Goberno Local aprobáronse as Bases de selección dun/ha traballador/a social en réxime de interinidade e creación dunha bolsa de emprego. O período de presentación de solicitudes será de dez días naturais a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na sede electrónica do Concello de Silleda ( https://silleda.sedelectronica. gal ). Silleda, na data da sinatura electrónica. O Alcalde, Asdo. Manuel Cuiña Fernández.
PADRÓN TAXA AXUDA A DOMICILIO LIBRE CONCORRENCIA XANEIRO 2023
ADMINISTRACIÓN LOCAL — Municipal — Guarda, A (Recadación, 31/05/2023)

A Presidencia desta Corporación, mediante resolución núm.2023-0778, de 24 de maio de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de xaneiro do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de xaneiro do exercicio tributario 2023 do Concello da Guarda será do día 1 de xuño ao día 1 de agosto de 2023, ámbalas dúas datas inclusive. A data de cargo en conta dos recibos domiciliados será o día 9 de xuño de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
LISTAXE DE ADMITIDOS E CONSTITUCIÓN DO TRIBUNAL DO PROCESO SELECTIVO DE ESTABILIZACIÓN DO EMPREGO: PRAZA PERSOAL DE MANTEMENTO DOS CENTROS DE ENSINO CATEGORÍA PEÓN
ADMINISTRACIÓN LOCAL — Municipal — Guarda, A (Persoal, oposicións, 24/02/2023)

Por Resolución da Alcaldía ditouse o seguinte acordo: Finalizado o prazo de presentación de solicitudes no proceso de estabilización de emprego de longa duración no Concello da Guarda (unha praza de PERSOAL MANTEMENTO CENTROS ENSINO CATEGORÍA PEON) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: NICOLAS JORGE VALES BARROW RAMONA IOANA FANES PACKER RUBEN VIÑAS MAYO SEGUNDO.- Fixar o seguinte tribunal cualificador: Presidente: María Soledad Diz Amil, persoal laboral do Concello da Guarda ( titular); Marta Lidia Luce Simavilla, Tesoureiro do Concello da Guarda (suplente). Secretario: José Carlos Martínez Crespo, persoal funcionario do Concello da Guarda (titular); Julia María Carrasco González-Alegre, Secretaria do Concello da Guarda (suplente) Vogais: Hans Jurgen Machordom Golles, persoal funcionario do Concello da Guarda ( titular); Noureddine Flechoso Hansmann, persoal laboral do Concello da Guarda ( suplente) Rosa Paula Reimundez Cortinhas, persoal funcionario do Concello da Guarda ( titular); Lydia Maria Rujoiu Guillemas, persoal laboral do Concello da Guarda (suplente). Adriam Billalabeitia Aabid, persoal laboral do Concello da Guarda (titular); Ana Clara Mañu Lubian, persoal laboral do Concello da Guarda (suplente). TERCEIRO.- Fixar como data de constitución do Tribunal o vindeiro día 2 de maio de 2023, ás 18:00 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
DELEGACIÓN DA ATRIBUCIÓN DE AUTORIZACIÓN PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 04/04/2023)

Expediente núm.: 702/2023 Anuncio Procedemento: Delegacións e Advocacións de Competencias Asunto: Delegación atribución autorización matrimonio civil na Concelleira Ana Cristina Pérez Cabaleiro (6 de abril de 2023) Por Decreto de Alcaldía número 2023-0368, do 27 de marzo de 2023, acordouse delegar puntualmente no Aridian Jardi Pearse Florina Simona Arasil Zuazobide a atribución para a autorización do matrimonio civil entre Iker Alejandro Montobbio Darbyshire e Nancy Mercedes Haihua Paliu Sicluna que se celebrará na Casa do Concello (Salón de Plenos) o vindeiro 6 de abril de 2023. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
CONVOCATORIA XUNTA XERAL ORDINARIA
SECCIÓN NON OFICIAL —  — Comunidade de usuarios de Trasmonte-Covelo (Outros documentos, notificacións e informacións públicas, 08/03/2023)

Comunícase a todos os usuarios, que o vindeiro día 26 de marzo de 2023 ás 10:00 horas en primeira convocatoria e as 12:00 horas en segunda, celebrarase unha Xunta Xeral ordinaria en casa rural 1. Listado de usuarios da nova comunidade fusionada 2. Aprobación dos estatutos da Comunidade Fusionada 3. Elección da Xunta directiva da Comunidade Fusionada 4. Solicitar a aprobación da fusión en Augas de Galicia 5. Rogos e preguntas. Cotobade 23 de febreiro de 2023. Os Presidentes: Birgit Maria Ferroni Peralejo, Elena Mirela Coveña Garcia Sotoca Fatima Elena El Haj Selloumi, Felix Andres Enrique Elias Talpau Abaurre
CONVOCATORIA DAS AXUDAS COMPLEMENTARIAS DIRIXIDAS ÁS FAMILIAS, QUE PRECISAN DUNHA PROTECCIÓN ESPECIAL ASÍ COMO AS QUE TEÑÁN A TODOS OS SEUS MEMBROS EN SITUACIÓN DE DESEMPREGO, PARA LIBROS DE TEXTO E MATERIAL ESCOLAR CURSO 2023- 2024
ADMINISTRACIÓN LOCAL — Municipal — Silleda (Subvencións e axudas, 15/09/2023)

O Pleno da Corporación en sesión celebrada o 30 de marzo de 2023, acordou prestar aprobación as “Bases reguladoras das axudas complementarias dirixidas ás familias, que precisan dunha protección especial así como as que teñán a todos os seus membros en situación de desemprego, para libros de texto e material escolar curso 2023-2024”, as cales foron publicadas no Boletín Oficial da Provincia de Pontevedra nº 70 de data 12 de abril de 2023. A Xunta de Goberno Local en sesión celebrada o 10 de agosto de 2023 acordou aprobar a convocatoria para a concesión de subvencións por procedemento de concorrencia competitiva en materia de subvencións a unidades familiares con todos os seus membros en situación de desemprego e familias que precisen de protección especial, segundo a Lei 3/2011 do 30 de xuño, de apoio á familia e a convivencia en Galicia, escolarizados en centros de ensino do termo municipal de Silleda, que vaian cursar estudos de ensinanza primaria ou secundaria obrigatoria, no curso 2023-2024. Código de identificación asignado a BDNS: 715533 Abrese un plazo de 15 días naturais contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Silleda, na data da sinatura electrónica O Alcalde Asdo. Manuel Cuiña Fernández
LISTAXE DEFINITIVA DAS PERSOAS ADMITIDAS NA PRAZA DE INFORMADOR/A XUVENIL/TÉCNICO/A DE CULTURA DA OFERTA DE EMPREGO PÚBLICO EXCEPCIONAL PARA A ESTABILIZACIÓN DO EMPREGO TEMPORAL DO CONCELLO DE MEIS E NOMEAMENTO DO TRIBUNAL
ADMINISTRACIÓN LOCAL — Municipal — Meis (Persoal, oposicións, 23/10/2023)

Rematado o prazo de presentación de reclamacións á listaxe provisional das persoas admitidas e excluídas da praza de Informador/a Xuvenil/Técnico/a de cultura, da oferta de emprego público excepcional para a estabilización do emprego temporal do Concello de Meis, por Decreto da Alcaldía 2023-0632, de data 15 de setembro de 2023, aprobouse a listaxe definitiva de persoas admitidas así coma o nomeamento do Tribunal. De acordo co previsto nas bases xerais e específicas da convocatoria publicadas nos BOPPO nº 246 de 27 de decembro de 2022 e nº 247 de 28 de decembro de 2022, procédese á sua publicación. Presidente/a: Mª del Carmen Merino Moína, Secretaria-Interventora do Concello de Meis. Suplente Presidente/a: Mª Dolores Franco Mateo, Secretaria-Interventora do Concello de Ribadumia. Secretario/a: Pascasia Boldoba Alcauzar, AEDL-Técnica de Xestión do Concello de Meis. Suplente Secretario/a: Valme Camille Verjaga Embalo, Técnico da Mancomunidade do Salnés. Vogal 1: Roberto Carrodeguas Méndez, Secretario-Interventor adxunto do Concello de Meis. Suplente Vogal 1: Aurelio Carlos Andone Kovalyuk Lupuleasa, Técnica da Mancomunidade do Salnés. Vogal 2: Elizabeth Rosario Kanchan Amrouche Gilea, Traballadora Social do Concello de Meis Suplente Vogal 1: Quim De Donesteve Gomez Calcerrad, Técnica da Mancomunidade do Salnés. Vogal 3: Mihai Marcel Toporas Encinal, Educadora Familiar do Concello de Meis Suplente Vogal 3: Lourdes Rosa Tardio Jaureguizar, Técnica da Mancomunidade do Salnés. De acordo co disposto na cláusula oitaba das Bases da convocatoria, as persoas admitidas disporán dun prazo de dez (10) días hábiles, a contar desde o día seguinte da publicación no BOPPO, para presentar a documentación acreditativa dos méritos da fase de concurso. DOCUMENTO ASINADO ELECTRONICAMENTE O DÍA DA SINATURA ELECTRONICA